Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1)

**Ministrstvo za pravosodje, Uprava Republike Slovenije za izvrševanje kazenskih sankcij** objavlja prosto strokovno-tehnično delovno mesto za nedoločen čas in sicer:

**Inštruktor (UIKS) V (šifra 6112)** v Zavodu za prestajanje kazni zapora Ljubljana, v Sektorju za splošne in pravne zadeve, v Oddelku za delo

Kandidati, ki se bodo prijavili na prosto delovno mesto, morajo izpolnjevati naslednje pogoje:

- srednje tehniško in drugo strokovno izobraževanje/srednja strokovna izobrazba ali srednje splošno izobraževanje/srednja splošna izobrazba;

- najmanj 2 leti delovnih izkušenj;

- vozniško dovoljenje B kategorije.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi drugo delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe. Delovne izkušnje se dokazujejo z verodostojnimi listinami, iz katerih sta razvidna čas opravljanje dela in stopnja izobrazbe.

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

**Prednosti pri izbiri bodo imeli kandidati z izkušnjami na področju vzdrževanja objektov in naprav.**

Delovno področje:

* uvajanje in usposabljanje zaprtih oseb za delo ter njihovo nadziranje in vodenje pri delu;
* organiziranje delovnih nalog za zaprte osebe in vodenje skupin zaprtih oseb;
* izvajanje individualnih in skupinskih programov dela za zaprte osebe;
* opravljanje dela na področju na katerega je razporejen;
* vzdrževanje električnih inštalacij, strojev in naprav;
* izdelava različnih izdelkov po naročilu;
* skladiščenje, izdajanje in prevoz materiala in izdelkov;
* izvajanje drugih nalog enake ali podobne zahtevnosti s širšega področja dela.

Posebnosti delovnega mesta: delo v eni izmeni, ni za ženske in mladino, pooblaščena uradna oseba, dodatno obvezno pokojninsko zavarovanje, stalnost.

Prijava na prosto delovno mesto mora vsebovati:

1. izjavo kandidata o izpolnjevanju pogoja glede zahtevane stopnje izobrazbe, iz katere mora biti razvidna stopnja in smer izobrazbe, datum(dan, mesec in leto) zaključka izobraževanja ter ustanova, na kateri je bila izobrazba pridobljena;
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (opis naj vsebuje navedbo delodajalca, skupen čas trajanja dela, opis dela ter stopnjo zahtevnosti delovnega mesta);
3. izjavi kandidata, da ima vozniško dovoljenje B kategorije;
4. izjavo kandidata, da ima znanje uradnega jezika.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi navedb v prijavi, priloženih pisnih izjav in razgovora ter s psihološkim preverjanjem ustreznosti kandidatov.

Z izbranim kandidatom bo sklenjena pogodba o zaposlitvi za nedoločen čas, s polnim delovnim časom in trimesečnim poskusnim delom.

Izbrani kandidat bo delo opravljal na sedežu Zavoda za prestajanje kazni zapora Ljubljana, Povšetova ulica 5, 1000 Ljubljana, oziroma na celotnem območju delovanja zavoda.

Kandidat vloži prijavo v pisni obliki, na priloženem obrazcu Vloga za zaposlitev, ki jo pošlje v zaprti ovojnici z označbo: **»javna objava – Inštruktor (UIKS) V, 110-120/2022«** na **naslov:** **Zavoda za prestajanje kazni zapora Ljubljana, Povšetova ulica 5, 1000 Ljubljana** in sicer **v roku petnajst (15) dni** po objavi na enotnem portalu državne uprave: <https://www.gov.si/zbirke/delovna-mesta/> oziroma Zavodu Republike Slovenije za zaposlovanje. Za pisno obliko prijave se šteje tudi elektronska oblika, poslana na elektronski naslov: **zpkz-lj@gov.si,** pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni.

Obvestilo o končanem izbirnem postopku bo objavljeno na enotnem portalu državne uprave <https://www.gov.si/zbirke/delovna-mesta/>.

Informacije o izvedbi javne objave in o delovnem področju daje Jerneja Borštnar, telefon: 01/300-55-43.

Opomba: V besedilu javne objave uporabljeni izrazi, zapisani v moški spolni obliki, so uporabljeni kot nevtralni za moške in ženske.